Ir-Regolament (KE, KEFA, Euratom) Nru 2461/98
tat-12 ta' Novembru 1998
li jemenda r-Regolament (KEFA, KEE, Euratom) Nru. 300/76 li jistabbilixxi l-kategoriji ta' uffiċjali intitolati għall-gratifikazzjonijet għal xogħol bix-xift, u r-rati u l-kondizzjoni tagħhom
IL-KUNSILL TA' L-UNJONI EWROPEA,
Wara li kkunsidra t-Trattat li jistabbilixxi Kunsill wieħed u Kummissjoni Waħda tal-Komunitajiet Ewropej,
Wara li kkunsidra l-proposta tal-Kummissjoni, ippreżentata wara konsultazzjoni mal-Kumitat tar-Regolamenti tal-Persunal [1],
Billi, wara li kkunsidra r-Regolament tal-Kunsill (KE, KEFA, Euratom) Nru. 2458/98 tat-12 ta' Novembru 1998 li jemenda r-Regolament (KEE, Euratom, KEFA) Nru. 259/68 li jistabbilixxi r-Regolamenti tal-Persunal għall-uffiċjali u l-kondizzjonijiet ta' l-impjieg applikabbli għall-aġenti l-oħra tal-Komunitajiet Ewropej u r-Regolamenti l-oħra applikabbli għalihom fir-rigward ta' l-istabbiliment ta' rimunerazzjoni, pensjonijiet u drittijiet oħra finanzjarji f'euro [2], ir-Regolament tal-Kunsill (KEFA, KEE, Euratom) Nru. 300/76 [3] għandu jiġi emendat,
ADOTTA DAN IR-REGOLAMENT:
Artikolu 1
Fir-Regolament tal-Kunsill (KEFA, KEE, Euratom) Nru. 300/76 it-terminu "franki Belġjani" għandu jiġi mibdul bit-terminu "euro" u l-ammonti murija f'franki Belġjani għandhom jiġu sostitwiti bl-ekwivalenti tagħhom f'unitajiet ta' euro bir-rata ta' kambju stabbilita mill-Kunsill.
Għandhom jgħoddu r-regoli dwar l-arrotondjar ta' l-ammonti stabbiliti fir-Regolament tal-Kunsill (KE) Nru. 1103/97 tas-17 ta' Ġunju 1997 dwar ċerti disposizzjonijiet li għandhom x'jaqsmu mad-dħul ta' l-euro [4].
Artikolu 2
Fl-1 ta' Jannar 1999, skond dan ir-Regolament, il-Kummissjoni għandha taffettwa l-konverżjoni għall-euro ta' l-ammonti espressi f'franki Belġjani fir-Regolament tal-Kunsill (KEFA, KEE, Euratom) Nru. 300/76; dawn il-valuri għandhom ikunu ippubblikati fil-Ġurnal Uffiċjali tal-Komunitajiet Ewropej f'Jannar 1999.
Artikolu 3
Dan ir-Regolament għandu jidħol fis-seħħ fil-ġurnata tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu jibda japplika mill-1 ta' Jannar 1999.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-12 ta' Novembru 1998.